<classify> MAHAKAMA ya Tanzania kwa kushirikiana na Taasisi ya Sekta Binafsi Tanzania TPSF imepanga kuwa na Jukwaa la pamoja kujadili masuala ya msingi ya biashara kukuza uchumi.Akizungumza na Jaji Mkuu wa Tanzania, Profesa Ibrahim Juma mapema wiki hii, Mwenyekiti wa Bodi ya TPSF, Salum Shamte alishukuru pendekezo la kuwa na jukwaa hilo na kusema litasaidia zaidi kukuza uchumi wa taifa.Jukwaa hili ambalo tumependekeza kufanyika mara nne kwa mwaka litasaidia TPSF na Mahakama ya Tanzania kujadili changamoto kwani kuna Mashauri ya Kibiashara ambayo yakimalizwa mapema biashara zitaendelea na hatimaye uchumi utakua, alisema Shamte.Mbali na Jukwaa, Mwenyekiti huyo ambaye aliambatana na Mkurugenzi Mtendaji wa TPSF na Wajumbe wa Bodi wa Taasisi hiyo ambao walimtembelea Jaji Mkuu kujitambulisha, aligusia pia juu ya ucheleweshaji wa baadhi ya Mashauri ya Kibiashara Mahakamani.Napongeza Mahakama kuendelea kuboresha huduma zake na kugusia baadhi ya mashauri ya biashara yanayochukua muda mrefu, Tunaomba Jaji Mkuu uangalie jambo hili kipekee, alisema.Ujumbe huo uligusia kuboresha na kukuza sekta ya biashara na uwekezaji nchini ambayo Mahakama ina mchango katika kufanikisha hili. Jaji Mkuu wa Tanzania, Juma aliwahakikishia wajumbe kasi ya maboresho ambayo Mahakama inafanya ikiwemo matumizi ya TEHAMA.Mahakama ya Tanzania ina baadhi ya mifumo inayofanya kazi, Mfumo wa Utunzaji Takwimu Kielektroniki JSDS, e-filling na kadhalika,. Tunahitaji ushirikiano na wadau kuhakikisha Mahakama inatoa haki, alisema Jaji Mkuu.Jaji Mkuu alisema Mahakama ya Tanzania ipo tayari kuipitisha TPSF kuhusu mifumo hiyo kuona jinsi gani inafanya kazi kwa maslahi yao. Jaji Mkuu alibainisha mikakati ya mahakama kukabili mlundikano wa mashauri katika ngazi za mahakama akitoa wito kwa mawakili na wadau kufanya kazi kwa weledi na kutoa haki.Alisema mahakama za mwanzo zimejiwekea miesi sita kumaliza kesi, za Wilaya Mkoa kesi zisizidi mwaka mmoja na Mahakama ya Rufani na ile ya Mahakama Kuu zisizidi miaka miwili.  <topic>: kitaifa 